Συντεταγμένες: 35°41′42.1″N 139°45′2.6″E﻿ / ﻿35.695028°N 139.750722°E﻿ / 35.695028; 139.750722

Το **Εθνικό Μουσείο Μνήμης Σόακαν (昭和館, *Shōwakan*)** είναι ένα μουσείο στην περιοχή Τσιγιόντα στο Τόκιο της Ιαπωνίας. Το μουσείο αυτό είναι επίσης γνωστό απλά ως «**Σόακαν**» (***Shōwakan***). Ονομάζεται Σόακαν, γιατί αναφέρεται στην περίοδο Σόοα (Shōwa), που αντιστοιχεί στην περίοδο βασιλείας του αυτοκράτορα Σόοα (Shōwa) (Χιροχίτο) (1926-1989).

Περισσότερες πληροφορίες
------------------------

Το μουσείο διοικείται από το Υπουργείο Υγείας, Εργασίας και κοινωνικής πρόνοιας. Στο μουσείο εκτίθενται αντικείμενα, που απεικονίζουν την καθημερινή ζωή των Ιαπώνων κατά τη διάρκεια του Δεύτερου Παγκοσμίου Πολέμου και κατά την περίοδο μετά το τέλος του Δεύτερου Παγκοσμίου Πολέμου. Βρίσκεται κοντά στο σταθμό Κουντανσίτα, στη βόρεια πλευρά του πάρκου Κιτανομάρου-κοέν σε κοντινή απόσταση από το ιερό Γιασουκούνι-τζίντζα. Το κτήριο σχεδιάστηκε από τον Ιάπωνα αρχιτέκτονα Κιγιονόρι Κικουτάκε και άρχισε να λειτουργεί το 1999. Ανακαινίστηκε το 2013 και ανάμεσα στα εκθέματα μπορεί κανείς να δει παλιές φωτογραφίες, οικιακές συσκευές, περιοδικά, βιβλία και ρούχα εκείνης της ταραγμένης εποχής. Ο επισκέπτης μπορεί να καταλάβει τις κακουχίες των απλών Ιαπώνων κατά τη διάρκεια του Δεύτερου Παγκοσμίου Πολέμου και μετά το τέλος του πολέμου. Υπάρχει δυνατότητα στον επισκέπτη να παρακολουθήσει οπτικοακουστικό υλικό με τη χρήση ηλεκτρονικών υπολογιστών, που βρίσκονται στο χώρο του μουσείου. Γίνεται αναφορά στους βομβαρδισμούς του Τόκιο και άλλων πόλεων της Ιαπωνίας κατά τη διάρκεια του Δεύτερου Παγκοσμίου Πολέμου και δείχνει τον αριθμό των θυμάτων. Υπήρξε μεγάλη διαμάχη για την κατασκευή αυτού του μουσείου, που δημιουργήθηκε ύστερα από ισχυρές πιέσεις του Ιαπωνικού συλλόγου των οικογενειών θυμάτων του Δεύτερου Παγκοσμίου Πολέμου. Αρχικά σχέδια να συμπεριληφθούν στα εκθέματα πληροφορίες για τη σφαγή στη Ναντσίνγκ εγκαταλείφθηκαν. Ιστορικοί, που ήταν σύμβουλοι της κυβέρνησης για το θέμα του νέου μουσείου, παραιτήθηκαν διαμαρτυρόμενοι. Μία ομάδα 13 οργανώσεων σε ένδειξη διαμαρτυρίας κινήθηκε δικαστικά, για να σταματήσει η κατασκευή του νέου μουσείου λόγω της μονόπλευρης παρουσίασης των ιστορικών γεγονότων.

Εικόνες
-------

* 
* 
* 
* 
*

Εξωτερικοί σύνδεσμοι
--------------------

* επίσημη ιστοσελίδα του Εθνικού Μουσείου Σόακαν.

Παραπομπές
----------


1. 1 2 3  Lind, Jennifer M. (2008). *Sorry states : apologies in international politics*. Ithaca : Cornell University Press. ISBN 978-0-8014-4625-2.
2. 1 2  «Showa-kan: Kudanshita». *WhereInTokyo.com* (στα Αγγλικά). Ανακτήθηκε στις 30 Δεκεμβρίου 2020.
3. ↑  Dodd, Jan (2001). *The rough guide to Tokyo*. London : Rough Guides. ISBN 978-1-85828-712-6.
4. ↑  «National Showa Memorial Museum». *Truly Tokyo* (στα Αγγλικά). Ανακτήθηκε στις 30 Δεκεμβρίου 2020.
5. ↑  Bill Emmott (2008). *Rivals*. Harcourt. ISBN 978-0-15-101503-0.
6. ↑  Thompson, Sue (Translator) (2007). *Tokyo*. London : New Holland. ISBN 978-1-84537-650-5.
7. ↑  Organization, Japan National Tourism. «National Showa Memorial Museum | Tokyo Attractions | Travel Japan | JNTO». *Japan Travel* (στα Αγγλικά). Ανακτήθηκε στις 30 Δεκεμβρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 135252606
* LCCN: no2007147411
* NDL: 00846102
* CiNii: DA13727103

 |

 |